Document ID: 32000R2072

Κανονισμός (ΕΚ) αριθ. 2072/2000 της Επιτροπής
της 29ης Σεπτεμβρίου 2000
για τροποποίηση του κανονισμού (ΕΚ) αριθ. 1898/97 για τον καθορισμό των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται στον κανονισμό (ΕΚ) αριθ. 3066/95 του Συμβουλίου και για την κατάργηση των κανονισμών (ΕΟΚ) αριθ. 2698/93 και (ΕΚ) αριθ. 1590/94 και για τροποποίηση του κανονισμού 1585/2000 για τον καθορισμό ορίων εντός των οποίων δύνανται να γίνουν αποδεκτές οι αιτήσεις που υποβλήθηκαν τον Ιούλιο 2000 για πιστοποιητικά εισαγωγής χοιρείου κρέατος βάσει του καθεστώτος που προβλέπεται από τις συμφωνίες τις οποίες σύναψε η Κοινότητα με τη Δημοκρατία της Πολωνίας, τη Δημοκρατία της Ουγγαρίας, την Τσεχική Δημοκρατία, τη Σλοβακία, τη Βουλγαρία και τη Ρουμανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1727/2000 του Συμβουλίου, της 31ης Ιουλίου 2000, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με την Ουγγαρία(1), και ιδίως το άρθρο 1 παράγραφος 3,
Εκτιμώντας τα ακόλουθα:
(1) Ο κανονισμός (ΕΚ) αριθ. 1898/97 της Επιτροπής,(2), όπως τροποποιήθηκε από τον κανονισμό (ΕΚ) αριθ. 618/98(3), θεσπίζει τις λεπτομέρειες εφαρμογής στον τομέα τον χοιρείου κρέατος του καθεστώτος που προβλέπεται στην ευρωπαϊκή συμφωνία. Κρίνεται σκόπιμη η τροποποίηση του κανονισμού αυτού σύμφωνα με τις διατάξεις που αφορούν τα προϊόντα με βάση το χοίρειο κρέας του κανονισμού (ΕΚ) αριθ. 1727/2000.
(2) Η επιστροφή των εισαγωγικών δασμών για τα προϊόντα που αναφέρονται στο μέρος Α του παραρτήματος Ι του κανονισμού (ΕΚ) αριθ. 1898/97 στην έκδοσή του πριν από την έναρξη ισχύος του παρόντος κανονισμού, που έχουν εισαχθεί βάσει πιστοποιητικών τα οποία χρησιμοποιούνται από την 1η Ιουλίου 2000, εμπίπτει στο πεδίο εφαρμογής των άρθρων 878 έως 898 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(4), όπως τροποποιήθηκε τελευταία από τον κανονισμό (ΕΚ) αριθ. 1602/2000(5).
(3) Για την εξασφάλιση της ορθής διαχείρισης των ποσοτήτων είναι αναγκαίος ο καθορισμός της προθεσμίας για την ισχύ των πιστοποιητικών στο τέλος κάθε έτους ποσόστωσης.
(4) Με σκοπό τη διευκόλυνση της εμπορίας χοιρείου κρέατος και τον εναρμονισμό των ποσών των εγγυήσεων για τα πιστοποιητικά εισαγωγής στον τομέα του κρέατος, κρίνεται σκόπιμο να επανεξεταστεί το ποσό της εγγύησης που καθορίζεται στον κανονισμό (ΕΚ) αριθ. 1898/97.
(5) Ο παρών κανονισμός εφαρμόζεται από την 1η Ιουλίου 2000 παράλληλα με τον κανονισμό (ΕΚ) αριθ. 1727/2000.
(6) Ο κανονισμός (ΕΚ) αριθ. 1585/2000 της Επιτροπής(6) καθορίζει τις διαθέσιμες ποσότητες σύμφωνα με τον κανονισμό (ΕΚ) αριθ. 1898/97, για την περίοδο από την 1η Οκτωβρίου μέχρι την 31η Δεκεμβρίου 2000. Ο κανονισμός αυτός θα τροποποιηθεί κατά τρόπο που να είναι σύμφωνος με τις νέες ετήσιες ποσότητες που αναφέρονται στο παράρτημα 1 του παρόντος κανονισμού.
(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1898/97 τροποποιείται ως εξής:
1. Ο τίτλος αντικαθίσταται από το ακόλουθο κείμενο:
"για τον καθορισμό των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται στους κανονισμούς (ΕΚ) αριθ. 1727/2000 και (ΕΚ) αριθ. 3066/95 του Συμβουλίου και για την κατάργηση των κανονισμών (ΕΟΚ) αριθ. 2698/93 και (ΕΚ) αριθ. 1590/94."
2. Η πρώτη παράγραφος του άρθρου 1 αντικαθίσταται από το ακόλουθο κείμενο:"Όλες οι εισαγωγές στην Κοινότητα που πραγματοποιούνται στο πλαίσιο του καθεστώτος που ορίζεται από τους κανονισμούς (ΕΚ) αριθ. 1727/2000 και (ΕΚ) αριθ. 3066/95 προϊόντων που υπάγονται στις ομάδες αριθ. 1, 2, 3, 4, Η1, 5, 6, 7, 8, 9, 10/11, 12/13, 14, 15, 16 και 17 και προβλέπονται στο παράρτημα Ι του παρόντος κανονισμού υπόκεινται στην υποβολή πιστοποιητικού εισαγωγής."
3. Το άρθρο 5 αντικαθίσταται από το ακόλουθο κείμενο:
"Άρθρο 5
Για τους σκοπούς του άρθρου 21 παράγραφος 2 του κανονισμού (ΕΟΚ) αριθ. 3719/88 τα πιστοποιητικά εισαγωγής ισχύουν 150 ημέρες από την πραγματική τους έκδοση.
Ωστόσο, τα πιστοποιητικά δεν ισχύουν μετά τις 30 Ιουνίου του έτους έκδοσής τους.
Τα πιστοποιητικά δεν δύνανται να εκχωρηθούν."
4. Το άρθρο 6 αντικαθίσταται από το ακόλουθο κείμενο:
"Άρθρο 6
Οι αιτήσεις έκδοσης πιστοποιητικών εισαγωγής για όλα τα προϊόντα που αναφέρονται στο άρθρο 1 συνοδεύονται από τη σύσταση εγγύησης 20 ευρώ ανά 100 kg."
5. Το μέρος Α του παραρτήματος Ι αντικαθίσταται από το παράρτημα Ι του παρόντος κανονισμού.
Άρθρο 2
Το παράρτημα ΙΙ του κανονισμού (ΕΚ) αριθ. 1585/2000 αντικαθίσταται από το παράρτημα ΙΙ του παρόντος κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Σεπτεμβρίου 2000.

Labels: 3
15
17
18